
REPUBLIKA HRVATSKA
TRGOVAČKI SUD SPLIT
Split, Sukoišanska 6

									23 ST-2127/2015



U   I M E   R E P U B L I K E   H R V A T S K E

R J E Š E N J E



Trgovački sud u Splitu, po sudskom savjetniku Lariji Glavaša, odlučujući o zahtjevu Financijske agencije, RC Split, Mažuranićevo šetalište 24 b, Split za provedbu skraćenog stečajnog postupka nad dužnikom KRAJINA – POLJOPRIVREDNA ZADRUGA, u stečaju, OIB: 22476830200, Šestanovac, Šestanovac bb, dana 3. prosinca 2015. godine



r i j e š i o   j e


Određuje se prekid postupka.


O b r a z l o ž e n j e


Predlagatelj je 16. studenoga 2015. godine podnio zahtjev za provedbu skraćenog stečajnog postupka nad dužnikom KRAJINA – POLJOPRIVREDNA ZADRUGA, u stečaju, OIB: 22476830200, Šestanovac, Šestanovac bb, d.o.o..

Nakon primanja zahtjeva za provedbu skraćenog stečajnog postupka, sud je u skladu s odredbom članka 430. Stečajnog zakona (NN br. 471/15, dalje: SZ), pribavio izvadak iz sudskog registra za uvodno naznačenog dužnika, te izvršio uvid u stečajni upisnik koji se vodi kod ovog suda.

Nakon izvršenog uvida u stečajnom upisniku, ovaj sud je utvrdio kako je dana 18. studenoga 2015. godine, otvoren stečajni postupak na uvodno naznačenim stečajnim dužnikom KRAJINA – POLJOPRIVREDNA ZADRUGA, u stečaju, OIB: 22476830200, Šestanovac, Šestanovac bb, d.o.o., rješenjem ovog suda 14. St-141/2014.

Kako se u konkretnom slučaju radi o višestrukom predlaganju otvaranja stečajnog postupka nad jednim dužnikom valja odgovarajućom primjenom odredbe čl. 213. st.1. Zakona o parničnom postupku (Narodne novine br. 53/91, 91/92, 112/99, 88/01, 117/03, 88/05, 84/98, 57/11, 148/11, 25/13, 89/14), ostaviti da nadležni sud provede odgovarajući postupak po prvom zaprimljenom prijedlogu. U kasnije zaprimljenim prijedlozima postupak će se prekinuti do pravomoćnosti odluke o prvom zaprimljenom prijedlogu, jer je pravomoćnost rješenja o prvom prijedlogu prethodno pitanje za ocjenu dopustivosti svih kasnijih prijedloga.

Slijedom navedenog, ovaj sud je temeljem članka 213. stavak 1. ZPP-a, a u svezi članka 6. SZ-a, odlučio kao u izreci rješenja.


Split, 3. prosinca 2015. godine


								SUDSKI SAVJETNIK

Lari Glavaš


POUKA O PRAVNOM LIJEKU:
Protiv ovog rješenja dopuštena je žalba. Žalba se može izjaviti u roku od 8 (osam) dana od dana primitka rješenja, pismeno u 4 (četiri) primjerka putem ovog suda. O žalbi odlučuje sudac pojedinac ovog suda sukladno odredbi članka 436. stavak 2. SZ-a.

DNA:
· predlagatelju
· e-Oglasna ploča suda
· spis

